Jette Albinus
Jette Albinus (født 8. april 1966) er en dansk brigadegeneral som siden 11. september 2017 har været stabschef i Hjemmeværnskommandoen. Hun er den første kvinde i både Hæren og Hjemmeværnet med rang af general.

Albinus begyndte sin militære karriere i 1988, da hun uddannede sig som reserveofficer. I 1990 fortsatte hun grundlæggende uddannelse som officer indtil 1995, hvor hun tilbragte et år på Hærens Officersskole. Derefter var hun på Forsvarsakademiet (2001-2003). I 2009 fik hun en mastergrad i idræt og velfærd fra Københavns Universitet.

Albinus blev premierløjtnant i 1990, kaptajn i 1996, major i 2003), oberstløjtnant i 2009 og general i 2017.
I 1996 underviste hun på Hjemmeværnsskolen. I 2000 var hun Operationsofficer i 1. Jyske Brigade, i 2003 kom hun til Institut for Militære Operationer på Forsvarsakademiet som lærer og medlem af mediegruppen, og i 2008 blev hun til chef for Hærhjemmeværnsdistrikt Vestjylland. Fra 2012 var hun chef for den Grundlæggende Officersuddannelse på Hærens Officersskole og fra 2014 chef for Veterancentret.

Hun har været udsendt på missioner i Bosnien (SFOR 1999-2000), Kosovo (KFOR 2006-2007) og Afghanistan (ISAF 2014).

Albinus er Ridder af 1.grad af Dannebrogordenen. Hun har også flere NATO-udmærkelser, Hjemmeværnets Fortjensttegn og Den Franske Fortjenstmedalje i sølv.

Referencer 

Generaler fra Danmark
Generaler i Hjemmeværnet
Riddere af 1. grad af Dannebrog